
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου Πλαταμώνα Ν. Πιερίας . 1 

Τροποποίηση σχεδίου πόλεως Σαππών Ν. Ροδόπης. 2 

Καθορισμός ορίων, όρων και περιορισμών δόμησης στον οικισμό 
■Κοινή Ν. Χίου. ι . 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ, ΤΠ 4520/87 (1) 


Τροποποίηση του ρυμοτομικού σχεδίου Πλαταμώνα Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1) Τις διατάξεις του'Ν. Δ/τος της 17.7.23 «περί σχεδίων πόλεων 
κ.λπ.». 

2) Τις 65/87 και 79/87 αποφάσεις του ΚΣ Πλαταμώνα. 


3) Την ομόφωνη γνωμοδότηση του Συμβουλίου ΧΟΠ Ν. Πιερίας 
που αναφέρεται στην τροποποίηση του σχεδίου Πλαταμώνα και ανα¬ 
γράφεται στα πρακτικά της συνεδρίασης της 29 Ιούνη 1987. 

4) Το γεγονός ότι τηρήθηκε η νόμιμη διαδικασία και δεν υποβλήθηκε 
καμία ένσταση, αποφασίζουμε: 

Εγκρίνουμε την τροποποίηση του ρυμοτομικού σχεδίου Πλαταμώνα 
που αφορά το χαρακτηρισμό των ιδιωτικών δρόμων σε πεζοδρόμους 
όπως αυτοί φαίνονται στα συνημμένα της παρούσας απόφασης τοπο¬ 
γραφικά. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κατερίνη, 9 Ιουλίου 1987 
Ο Νομάρχης 

ΔΗΜΗΤΡΗΣ ΒΑΣΙΛΕΙΑΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΤΠ ΠΕ 4355 (2) 

Τροποποίηση σχεδίου πόλεως Σαππών Ν. Ροδόπης. 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

1. Το υπ’ αριθ. 3091/29.9.86 έγγραφο του Δήμου Σαππών με το 
οποίο διαβιβάστηκαν τα απαιτούμενα δικαιολογητικά για την τροπο¬ 
ποίηση του ρυμοτομικού σχεδίου του οικισμού στο υπ’ αριθ. (6) Ο.Τ. με 
σκοπό το χαρακτηρισμό χώρου ειδικής χρήοης για ανέγερση Νηπιαγω¬ 
γείου. 

2. Τις υπ’ αριθ. 82/86 και 110/86 αποφάσεις του Δημ. Συμβουλίου 
Σαππών καθώς και το τοπογραφικό σχεδιάγραμμα που τις συνοδεύει. 

3. Την υπ’ αριθ. 120/86 γνωμοδότηση του Ν. ΣΧΟΠ. 

4. Τοάρθ. 3 του Ν.Δ. 17.7.23 «περί σχεδίων πόλεων και κωμών». 

5. Τις διατάξεις του άρθ. 1 Α.Ν. 314/68 όπως αντικαταστάθηκε με 
το Ν.Δ. 1018/71 και συμπληρώθηκε με την παρ. 2 του άρθ. 33 του Ν. 


1337/83, όπως η παράγρ. αυτή αντικαταστάθηκε με την παράγρ. 15 
του άρθ. 8 του Ν. 1512/85. 

6. Το Π.Δ. 183/86 (ΦΕΚ 70Α’/5.6.86) έγκριση τροποποιήσεων 
και καθορισμός όρων και περιορισμών δόμησης από τους νομάρχες, 
αποφασίζουμε: 

Εγκρίνουμε την τροποποίηση του ρυμοτομικού σχεδίου του οικισμού 
Σαππών με σκοπό το χαρακτηρισμό χώρου ειδικής χρήσης για την ανέ¬ 
γερση νηπιαγωγείου όπως φαίνεται στο από 2.6.86 τοπογρ. διά¬ 
γραμμα του τοπογράφου μηχανικού Δημ. Βασιλειάδη το οποίο θεωρή¬ 
θηκε από το Δήμαρχο Σαππών την 9.6.86. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κομοτηνή, 11 Φεβρουάριου 1987 
Ο Νομάρχης 
ΖΗΣΗΣ ΜΠΕΚΟΣ 

Αριθ. 430 (3) 

Καθορισμός ορίων, όρων και περιορισμών δόμησης στον οικισμό Κοινή 

Ν. Χίου. 

Ο ΝΟΜΑΡΧΗΣ ΧΙΟΥ 

Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181Δ/3.5.1985) 
«περί τρόπου καθορισμού ορίων οικισμού της Χώρας, κατηγορίες αυτών 
και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη οι¬ 
κισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Την υπ’ αριθ. 2464/6.5.86 απόφασή μας για την κατηγοριο- 
ποίηση των οικισμών του Ν. Χίου που έχουν πληθυσμό μέχρι και 2.000 
κατ. 

5. Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

6. Την υπ’ αριθ. πρ. 5 θέμα 6/1986 γνωμοδότηση του συμβουλίου 
ΧΟΠ του Νομού. 

7. Την υπ’ αριθ. 34/85 απόφαση του Κοινοτικού Συμβουλίου 
Κοινής, αποφασίζουμε: 

I. Καθορίζουμε τα όρια του οικισμού Κοινής του Ν. Χίου με στοιχεία 
στο συνεκτικό τμήμα 1,2 ... 15 και στο διάσπαρτο 5,8 ... 15; 16, 17, 
4, όπως αυτά φαίνονται στο συνοδευτικό της παρούσας σχεδιάγραμμα 
κλ. 1:5.000, που αποτελεί αναπόσπαστο μέρος της απόφασης αυτής 
και συντάχθηκε βάσει στοιχείων χαρτών και επιτόπου ελέγχου. 

II. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης. 

α. Γενικοί όροι δόμησης. 

1. Εντός των ορίων των οικισμών ισχύουν οι γενικοί όροι δόμησης 


που προβλέπονται από το Π.Δ. ΦΕΚ 181 Δ/3.5.1985 και για τον οι¬ 
κισμό Κοινής αρτιότητα γηπέδου 300 τ.μ. στο συνεκΐικό τμήμα και στο 
διάσπαρτο 1.000 τ.μ. 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.85 ημέρα δημο¬ 
σίευσης του από 24.4.1985 Π. Δ/τος. 

β. Ειδικοί όροι δόμησης. 

Για τον οικισμό Κοινής τους ειδικούς όρους δόμησης που αναγράφο¬ 
νται στην καρτέλα που συνοδεύει την παρούσα. Κάθε άλλος τρόπος δό¬ 
μησης πρέπει να εγκρίνεται από την Ε.Π.Α.Ε. 

III.α. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Π.Ε. της Νομαρχιάς Χίου 
ώστε να εξασφαλίζεται η συνέχεια των υπαρχόντων Κοινόχρηστων 
χώρων και η δημιουργία νέων Κοινόχρηστων χώρων σύμφωνα με τα 
οριζόμενα στις διατάξεις της παρ. 1 του άρθρου 6 του από 24.4.85 Π. 

V 

τος. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

γ. Στα γήπεδα που έχουν πρόσωπο στον κεντρικό δρόμο Βουνό - 
Κοινή - Πατρικά (στο διάσπαρτο τμήμα). Τα κτίσματα πρέπει να τοπο¬ 
θετούνται σε απόσταση 6 μ. από το όριο του κοινόχρηστου χώρου και 
προς Παγίδα. 

Κατά τα λοιπά ισχύουν τα οριζόμενα στο Π. Δ/γμα της 24.4.85 
(ΦΕΚ 181Δ/3.5.1985). ' 

Η απόφαση αυτή με το σχεδιάγραμμα οριοθέτησης του οικισμού και 
την καρτέλα δελτίου Αρχιτεκτονικής αναγνώρισης που τη συνοδεύει να 
δημοσιευθεί στην Εφημερίδα της Κυβερνήσεως και ισχύει από την 
ημέρα υπογραφής της. 

Χίος, 6 Φεβρουάριου 1987 
Ο Νομάρχης 
ΧΡΗΣΤΟΣ ΠΑΧΤΑΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΙΙΜ ΧΩΡΟΤΑΞΙΑ! 







